শিশুপাল
শিশুপাল (সংস্কৃত: शिशुपाल) ছিলেন চেদী রাজ্যের রাজা দমঘোষ এবং বসুদেব ও কুন্তীর ভগিনী শ্রুতস্রবার পুত্র৷ রাজসভায় যুধিষ্ঠিরের রাজ্যাভিষেক অনুষ্ঠানের সময়ে বিষ্ণুর অষ্টম অবতার কৃষ্ণের প্রতি শিশুপাল অষ্টোত্তর শততম কটুক্তির দ্বারা অপমানের সময়ে কৃষ্ণ চক্র দ্বারা তাঁকে হত্যা করেন৷ চেদী রাজ্যের রাজবংশের সন্তান হওয়ার দরুন শিশুপাল চৈদ্য নামেও পরিচিত ছিলেন৷ শিশুপাল এবং তার মাসতুতো ভ্রাতা দন্তবক্র উভয়কে গোলোকধামে শ্রীবিষ্ণুর দুই দ্বাররক্ষী জয় ও বিজয়ের মর্ত্যলোকে তৃতীয় ও শেষ জন্ম বলে মনে করা হয়৷ কৃৃষ্ণের হাতে উভয়ে মৃৃত্যুবরণ করে ও পাপস্খলন করে তাঁরা আবার বিষ্ণুনিবাস বৈকুণ্ঠে প্রবেশ করার অনুমতি পান৷